cyanic-selkie/wikianc huggingface dataset:
Det norske skulesystemet
Det norske skulesystemet vert gjerne delt opp i barnehage, grunnskule og vidaregåande skule. Born frå 1-5 år kan gå i barnehage. Barnehage er eit friviljug tilbod der barnet kan vere medan foreldra er på jobb. Ein må betale for at barnet skal gå i barnehage. Born frå 6-15 år skal gå i grunnskolen. Grunnskulen er delt opp i barneskule (6-12 år) og ungdomsskule (13-15 år). Alle born i Noreg har rett og plikt til å gå på grunnskule. Grunnskulen er gratis. Born fra 6-9 år kan gå på aktivitetsskule (skulefritidsordning, SFO) før og etter skuletid. Dette er et friviljug tilbod som foreldre må betale ein eigenandel for. Alle som har fullført grunnskule har rett til tre års vidaregåande opplæring. Vidaregående opplæring er friviljug. Òg videregående skule er gratis i Noreg.
DNB Arena i Stavanger
DNB Arena er ein ishall i Stavanger som blei opna i 6. oktober 2012, som den 44. ishallen i Noreg. Hallen har i dag ein publikumskapasitet på 4 250.
Governor Islands
Governor Islands er ei gruppe øyar og skjer 0,5 nautiske mil nord for Penguin Point, heilt nordvest på Coronation Island i Sør-Orknøyane. Dei vart oppdaga av kaptein George Powell og kaptein Nathaniel Palmer under den felles sjøreisa deira i desember 1821. Namnet finst på eit kart basert på ei kartlegging i fart forbi Sør-Orknøyane i 1912–13 av Petter Sørlle, ein norsk kvalfangar.
Schneebiger Nock
Schneebiger Nock er ein 3 358 meter over havet høg fjelltopp i Hohe Tauern i Alpane. Fjelltoppen ligg i provinsen Bolzano i Italia. Schneebiger Nock er det nest høgste av Rieserferner-fjella, eit fjellområde vest i Hohe Tauern. Fjellet ligg i Naturpark Rieserferner-Ahrn/Parco Naturale Vedrette di Ries-Aurina.
Ed, Edd n Eddy
Ed, Edd n Eddy (norsk tittel: Ed, Edd og Eddy) er ein kanadisk-amerikansk animert komiserie skapt av Danny Antonucci for Cartoon Network. Serien er den sjette i Cartoon Cartoons-serien til kanalen og handlar om dei tre gutane Ed, Edd (kalla «Double D» for å unngå blanding med Ed) og Eddy, som bur i ein cul-de-sac i ein forstad til den fiktive byen Peach Creek. Trioen kjem stadig opp med påfunn for å tene pengar frå jamaldringar til å kunne kjøpe yndlingsgodteriet sitt, jawbreakers. Planane deira slår vanlegvis feil, som gjer at dei endar opp i ulike, ofte pinlege, kniper.
Teiknefilmskaparen Antonucci kom på Ed, Edd n Eddy medan han designa ein reklamefilm. Han la fram ideen om serien til Cartoon Network og Nickelodeon, men sistnemnde kravde kunstnarisk kontroll. Dette gjorde at han signerte avtale med Cartoon Network og serien hadde premiere 4. januar 1999. I løpet av sendeperioden vart fleire spesialepisodar og kortfilmar produserte i tillegg til vanlege episodar. Serien avslutta med ein fjernsynsfilm, Ed, Edd n Eddy's Big Picture Show, som vart promotert som «the final episode ever» og send 8. november 2009.
Grow av Jeangu Macrooy
«Grow» (norsk 'vekse' eller 'veks') er ein sjølvbiografisk song frå 2020 av den surinamsk-nederlandske songaren og låtskrivaren Jeangu Macrooy. Songen vart utgjeven 4. mars 2020, og skulle ha representert Nederland i Eurovision Song Contest 2020, men 18. mars 2020 avlyste EBU Eurovision Song cONTEST på grunn av koronaviruspandemien i Europa vinteren 2020.
Om songen
«Grow» er komponert og framført av musikaren Jeangu Macrooy. Manageren hans, den nederlandske musikaren og produsenten Pieter «Perquisite» Perquin, står bak arrangementet og instrumenta i songen.
Macrooy er frå Surinam, men har budd i Nederland i ei årrekkje, og har vorte ein kjend person i landets musikkliv. Han omtalar «Grow» som ein sjølvbiografisk song, og seier at han skreiv han i ein «mørk periode». Songen har engelsk tekst og er ei personleg historie om å verta eldre, og jakta på å finne seg sjølv. Han handlar vidare om å verta eldre og innsjå at det ikkje finst nokon klappa og klar veg til lukke – og at livet er ein serie med opp- og nedturar, noko som til slutt gjer at ein veks.
Eurovision Song Contest
«Grow» skulle representere Nederland på heimebane i Eurovision Song Contest 2020, etter at den nederlandske kringkastaren AVROTROS internt valde Jeangu Macrooy til å representere landet i tevlinga. Som vertsnasjon var Nederland automatisk kvalifisert til finalen i Rotterdam Ahoy laurdag 16. mai 2020. Men på grunn av koronavirusutbrotet i Europa vinteren 2020 vedtok EBU å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen covid-19. Macrooy fekk i staden delta i Eurovision Song Contest 2021, men med songen «Birth of a New Age».
Musikkvideo
Den offisielle musikkvideoen til «Grow» er regissert av Joe Roberts, og vart i likskap med låten sloppen 4. mars 2020.
Durrat Al Bahrain
Durrat Al Bahrain (arabisk درة البحرين‎‎) er den tredje største kunstige øya i Bahrain, etter Northern City og Diyar Al Muharraq-øyane. Ho ligg 40,5 km sør for hovudstaden Manama på Bahrainøya. Øya stod ferdig i 2015 og kosta seks milliardar amerikanske dollar. Ho består av seks atollar, fem fiskeforma øyar og to som er halvmåneforma.
På øyane skal det byggjast femstjernes hotell, ein 18-hols golfbane, tolv bruer og ei båthamn. Båthamna vil strekkje seg over tre av øyane og koste 1,3 milliardar dollar.
Det første slaget ved Marne
Bakgrunn
Etter krigserklæringa den 3. august følgde Tyskland den tidlegare utarbeidde Schlieffenplanen ved å gå til åtak gjennom Belgia og Nord-Frankrike. Etter slaget om grensene og slaget om Liège kunne dei sigrande tyske styrkane flytta sine første, andre og tredje arméar inn i nordre Frankrike. Mot dei stod den belgiske hæren, som trekte seg tilbake til Antwerpen, det britiske ekspedisjonskorpset og den franske 5. armén. Franskmennene og britane blei overvunne i slaga ved Sambrai og Mons 21.-24. august, og tvinga til å gjera retrett.
I mellomtida hadde den franske offensiven aust i Elsass-Lothringen mislukkast. Den franske øverstkommanderende, general Joseph Joffre, hadde innsett faren i nord og prøvde å dra ut forband i strid i aust for å transportera dei vestover for å stoppa den tyske frammarsjen. Den raske tyske frammarsjen gjorde at han heile tida måtte trekka forsvarslinja bakover. Samtidig samla militærguvernøren i Paris, general Joseph Gallieni, saman forband for forsvar av byen.
I slaget ved St. Quentin 29. august lukkast den franske 5. arméen i å stoppa offensiven til den tyske 2. arméen. Arméen trengde ein dag til å kvila og organisera seg. No såg øvstkommanderende til den tyske 1. arméen, general von Kluck, eit høve til å angripa den 5. arméen i flanken. Det hadde også oppstått ei luke til den 2. arméen som berre var dekt av kavaleri. Kursendringa innebar at idéen frå Schlieffenplanen om å gå vest for Paris blei gjeven opp.
Deltakande arméar
Frå vest til aust
Slaget
Takka vera flyspaning kjende franskmennene til luka mellom dei tyske 1. og 2. arméane. Joffre gav ordre til den 6. arméen om å angripa den tyske 1. arméen i flanken og pressa han over Ourcq, samtidig som BEF angreip i luka mellom arméane i retning mot Montmiral. Den britiske feltmarskalken John French var rett nok misnøgd med å måtta setje inn troppane sine i kampane ettersom dei var utslitne, men han gjekk med på åtaket.
Tyskarane såg ut til å ha overtaket i kampane då det kom ein ordre om retrett frå hovudkvarteet til den tyske hæren, som hadde vurdert situasjonen som uhaldbar. Tyskarane trekte seg tilbake til Aisne og byrja byggja befestningar. Shlieffenplanen hadde dermed mislukkast, og den tyske øvstkommanderande von Moltke blei erstatta av Erich von Falkenhayn.
Kho-kho
Kho-kho er eit sørasiatisk lagspel med tikking. Det blir spelt på ein firkanta bane merkt opp med midt- og sidelinjer.
Spelet går føre seg i omgangar på rundt 7 minutt der kvart lag bytter på å vera inne og ute. Ved byrjinga av ein omgang sit typisk åtte spelarar frå eit lag langs midtlinja på banen med hovudet vend annankvar veg. Den niande byrjar som fangar.
Tre medlemmer frå det andre laget spring inn på banen og skal unngå å bli tikka av dei sitjande spelarane eller fangaren. Dei kan kryssa midtlinja, medan fangaren ikkje kan gjera det. Fangaren kan i staden bytta plass med ein sitjande spelar ved å røra han bakfrå og seia «kho» høgt og tydeleg.
Dersom alle dei tre som gjekk inn på banen blir tekne, må tre nye spelarar frå same laget koma inn på banen før fangaren som tikka den siste har sagt «kho» til ein av medspelarane sine.
Kho-kho er utbreidd i Sør-Asia, og blir spelt i friminutt og gymtimar. Det blir også halde turneringar i spelet. Spelet har også spreidd seg til Sør-Afrika gjennom den indiske befolkninga der.
Gattsjina
Gattsjina (russisk skrift Га́тчина, finsk Hatsina, polsk Gatczyna) er ein by i Leningrad oblast i Russland, om lag 45 km sør for St. Petersburg ved vegen som fører til Pskov. Byen har om lag 90 000 innbyggjarar (2007). Staden er skriven inn på verdsarvlista som ein del av «St. Petersburg og relaterte grupper av monument».
Tidleg historie
I 1708 gav tsar Peter den store Gattsjina til syster si Natalia Aleksejevna og då ho døydde grunnla han eit keisarleg hospital og apotek her. I 1765 kjøpte Katarina den store Gattsjina med tjue landsbyar i omegn som ho så skjenka til favoritten sin, general og grev Orlov. Mellom 1766 og 1788 bygde greven eit slott med 600 rom her og anla ein omfattande engelsk landskapspark på over 700 hektar med ein tilstøytande dyrehage og ein gard for hestar. Ein triumfboge teikna av Antonio Rinaldi vart reist for å danne ein monumental inngang.
Gattsjinapalasset vart utvida fleire gonger av ulike keisarlege eigarar. Rokokkointeriøret vart teikna av Rinaldi og Vincenzo Brenna og utført av italienske stukkaturarbeidarar og russiske handverkarar. Interiøret vart framheva med parkettgolv, måla veggar og karakteristiske italienske møblar.
Kevin Jonas
Paul Kevin Jonas II, kjent som Kevin Jonas og K2 er ein amerikansk musikar, songar, skodespelar, låtskrivar og medlem av pop/rock bandet Jonas Brothers. Han er gift med Danielle Delesea.
Marieholm
Marieholm er ein tettstad i Eslövs kommun i Skåne län i Sverige. I 2005 hadde tettstaden 1 578 innbyggjarar.
Don't Cry for Me Argentina
«Don't Cry for Me Argentina» er ein song skriven av Andrew Lloyd Webber med tekst av Tim Rice. Han vart først spelt inn av Julie Covington på albumet Evita frå 1976 og seinare for musikalen med same namn i 1978. Han vart i musikalen sungen av rollefiguren Eva Perón, og kjem tidleg i andre akt då Evita taler til menneskemassen frå balkongen sin i Casa Rosada i Buenos Aires i Argentina, og har ein sveipande melodi som er knytt til vide kjenslemessige tema som anger og trass, som er karakteristisk for dei mest populære Lloyd Webber-songane.
Songen deler melodi med «Oh What a Circus» og «Eva's Final Broadcast» frå same musikalen. Rice og Lloyd Webber fekk i 1977 Ivor Novello-prisen for beste song musikalsk og lyrisk. Songen har sidan blitt spelt inn av mange andre artistar.
Tittelen på songen kjem frå gravskrifta på ein plakett ved grava til Evita Peron ved La Recoleta gravplass i Buenos Aires. Plaketten vart presenter t av taxisjåførane i byen og seier noko slikt som «Ikkje gret for meg Argentina, eg er framleis like ved Dykk.»
Originalversjonen
Musikalen Evita vart opphavleg produsert som eit album, før han vart tilpassa for scenen. Dette vart gjort på same måten for Jesus Christ Superstar. Julie Covington spelte hovudrolla som Eva Perón på albumet, som singelen kom frå. Songen vart først tilbydd til Elkie Brooks, som avslo songen.
Han vart gjeven ut i Storbritannia i desember 1976 og nådde førsteplassen på UK Singles Chart i februar 1977, og selde nesten ein millionar eksemplar i Storbritannia. Singelen vart òg populær i Australia og New Zealand, og nådde toppen av singellistene i begge dei landa, i tillegg til fleire land i Europa. B-sida var «Rainbow High», òg frå Evita.
Då Covington ikkje ønskte å spele rolla i sjølve scenemusikalen i 1978, gjekk rolla til Elaine Paige i London. I USA gjekk rolla til Patti LuPone.
Under Falklandskrigen i 1982 mellom Storbritannia og Argentina, vart songen stundom spelt sarkastisk av britiske regimentband medan dei gjekk i land på Falklandsøyane. Samstundes vart Covington-innspelinga forbode på BBC.
Lister
Vekeslister
Årslister
Madonna version
Den amerikanske musikaren Madonna spelte inn hennar versjon av songen då ho spelte rolla som Evita i filmen Evita i 1996. Han vart gjeven ut i desember 1996 som den andre singelen frå filmmusikkalbumet Evita. For singelutgåva spelte Madonna inn ein dance-remix, produsert av ho sjølv, Pablo Flores og Javier Garza. «Miami Mix»-versjonane har med tekst sungen på engelsk og spanglish.
Musikkvideoen var regissert av Alan Parker og syner klipp frå filmen.
Singelen vart ein stor hit verda over og nådde toppen av singellistene i fleire land, mellom anna Frankrike, der det vart den andre førsteplassen hennar (etter «La Isla Bonita»). Singelen nådde åttandeplassen i USA. i Europa vart det den niande singelen hennar som nådde toppen av Eurochart Hot 100 Singles. I følgje The Official Charts Company selde singelen 340 000 eksemplar i Storbritannia aleine.
Andre versjonar
Songen er òg spelt inn av mange artistar:
I Forgot More Than You'll Ever Know
«I Forgot More Than You'll Ever Know» (stundom «I've Forgotten More Than You'll Ever Know About Him») er ein song skriven av Cecil Null og først gjeven ut av The Davies Sisters.
Songen var ein av fem songar spelte inn 23. mai 1953 av Chet Atkins på sologitar, Velma E. Williams Smith på gitar, Jerry Byrd på steelgitar, Ernie Newton på bass og Hal Smith på fele. Innspelinga var den første The Davis Sisters hadde i Nashville i Tennessee, spelt inn hos Thomas Productions. Den første innspelinga av songen vart derimot gjort av Sonny James den 11. mars 1953. Denne kom ut på singel samstundes med The Davies Sisters sin versjon, men vart ikkje like populær.
Salslister
Songen gjekk til topps på country-lista i 1953. Det var den første hitten for duoen Skeeter Davis og Betty Jack Davis og den einaste dei fekk, sidan Betty Jack omkom i ei bilulukke ei veke etter singelen kom ut.
«I Forgot More Than You'll Ever Know» vart den einaste countrysongen på toppen av lista av ein kvinneleg duo før The Judds klarte det same tretti år seinare. Songen låg på toppen av countrylista i åtte veker.
Tahr
Tahr (frå pahari) er ei gruppe store klauvdyr som minnar om og er i slekt med geiter og sauer. Det finst tre ulike artar av tahr, alle frå Asia. Ein trudde tidlegare at dei var nært i slekt med kvarandre og plasserte dei i ei biologisk slekt, Hemitragus. Genetiske studiar har seinare vist at dei ikkje er så nært i slekt som ein trudde, og dei er no plasserte i kvar si monotypiske slekt: Hemitragus blir no bruk for himalayatahr, Nilgiritragus for nilgiritahr og Arabitragus for arabisk tahr.
Tverrnipa
Tverrnipa er ein fjelltopp på 2195 moh. som ragar over nordenden av Tverrveggen i H. U. Sverdrupfjella i Dronning Maud Land i Antarktis. Det vart fotografert frå lufta av Den tyske antarktisekspedisjonen (1938–39). Det vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen (1958–59).
Jordal Amfi (2020)
Jordal Amfi er ein ishall i Oslo som blei opna i 10. oktober 2020 mellom  Vålerenga Ishockey  og  Grüner Allianseidrettslag. Har i dag ein publikumskapasitet på 5 300. Ishallen erstatta den gamle Jordal Amfi som låg på same stad og blei etterkvart særs nødvendig for Vålerenga og Oslo.
Lillehammer Ungdomshall
Lillehammer Ungdomshall er ein ishall som ligg på Stampesletta på Lillehammer i tilknyting til Eidsiva Arena, tidlegare Kristins Hall, som stod ferdig i 2014. Hallen er brukt av Lillehammer Ishockeyklubb og Lillehammer Kunstløpklubb.
Návuona giellaguovddáš
Návuona giellaguovddáš, Naavuonon kielikeskus eller Kvænangen språksenter er eit språksenter i Kvænangen kommune i Troms og Finnmark fylke.
I tillegg til å arrangere språkkurs i nordsamisk og kvensk informerer språksenteret også om samisk og kvensk i skolar og ulike institusjonar.
Språksenteret held til på Sørstraumen.
Blindveg
Ein blindveg eller ei blindgate er ein veg eller ei gate som endar blindt og berre kan forlatast gjennom innkøyrselen. Ein blindveg blir ofte bygd for å unngå gjennomgangstrafikk. Han kan også bli til når ein tidlegare veg blir avskoren av eit nytt byggverk, ofte også på grunn av geografiske tilhøve, som når ein veg endar ute på eit nes.
Cul-de-sac
Cul-de-sac (bokstaveleg «botn av posen» på fransk) er eit uttrykk av fransk opphav som er brukt i engelsktalande land for stengde vegar, vegar utan gjennomkøyrsel, i tydinga blindvegar. Medan dei historisk sett var bygd av andre årsaker, er den moderne grunnen for at dei er vidareført for å roe ned og dempe trafikk, særleg gjennomgangstrafikk.
Ordet kan også referere til ein vanskeleg situasjon, ei knipe.
Große Geiger
Große Geiger er ein 3 360 meter over havet høg fjelltopp i dei såkalla Venediger-fjella i Hohe Tauern i Alpane, på grensa mellom dei austerrikske forbundslanda Tirol og Salzburg.
Große Geiger reiser seg heilt åleine midt på Tauernhauptkamm, hovudfjellkjeda i denne delen av Alpane. Med si utprega symmetriske pyramideform og den mektige nordvestveggen, som reiser seg 350 meter i meir enn 50° over isbreen Obersulzbachkees, er fjelltoppen det dominerande landemerket i heile Obersulzbachtal. Mot alle fire himmelretningane går markerte egger.
Tzur Natan
Tzur Natan (hebraisk skrift צוּר נָתָן, tyder Natanberget) er ein moshav shitufi sentralt i Israel, vest i Samaria. Han ligg på ein åstopp, 170 meter over havet, på ein kam ved foten av Samariaåsane. Han ligg sør for Tayibe og høyrer til Drom HaSharon regionale kommune. I 2006 hadde han eit folketal på 237.
Graptolite Island
Graptolite Island er ei øy i den nordaustlege delen av Fitchie Bay, som ligg utanfor søraustdelen av Laurie Island i Sør-Orknøyane. James Weddell sitt kart frå 1825 syner to øyar på same stad. At det var ei enkel øy vart oppdaga i 1903 av Den skotske nasjonale antarktisekspedisjonen under William Speirs Bruce, som så namngav ho etter graptolittfossila som vart funnen der.
Lempäälä
Lempäälä er ein kommune i landskapet Birkaland i Finland. Kommunen hadde ved utgangen av februar 2015 22 292 innbyggjarar og eit areal på 306,92 km² der 37,48 km² er vatn. Lempäälä er ein finskspråkleg kommune som grensar til kommunane Akaa, Kangasala, Birkala, Tammerfors, Valkeakoski og Vesilahti.
Den første skriftlege kjelda med tilvising til Lempäälä er frå 1430. Lempäälä kyrkje er vigd til heilage Birgitta, og er frå slutten av 1400-talet.
Den finske forfattaren Yrjö Kokko budde i Lempäälä, og er gravlagt her.
Ted Templeman
Templeman byrja karrieren sin som trommeslagar i bandet The Tikis i Santa Cruz i California, i midten av 1960-åra. I 1966 skifta bandet namn til Harpers Bizarre og Templeman byrja å spele gitar og syngje. Harpers Bizarre vart oppløyst i 1970. Same året byrja Templeman å arbeide som talentspeidar i Warner Bros. Records, og oppdaga mellom andre The Doobie Brothers. Han produserte så debutalbumet deira The Doobie Brothers. Etter suksessen med dette albumet, vart Templeman forfremma til fast produsent for Warner Bros. Records. Templeman produserte mellom anna Montrose og Carly Simon dei neste åra. I 1977 oppdaga han Van Halen på ein konsert i The Starwood Lounge i Hollywood og overtydde Warner Bros.-sjefen Mo Ostin om å signere bandet der og då. Templeman produserte så debutalbumet deira og produserte sidan seks album til med Van Halen.
Andre artistar Templeman produserte Van Morrison (Tupelo Honey, Saint Dominic's Preview, It's Too Late to Stop Now), Captain Beefheart (Clear Spot), Little Feat (Sailin' Shoes), Michael McDonald (If That's What It Takes), Aerosmith (Done with Mirrors), Eric Clapton (Behind the Sun), Nicolette Larson, Bette Midler, Allan Holdsworth og Cheap Trick.
Neft Daşları
Neft Daşları (aserbajdsjansk for «Oljeklippene», ofte kalla Oil Rocks, òg Neftjanje Kamni eller Neftekamni på russisk) er ein industribusetnad i Baku i Aserbadsjan. Busetnaden er ein del av kommunen Çilov-Neft Daşları i Əzizbəyov rajon. Han ligg 100 km frå hovudstaden i Aserbajdsjan, Baku, og 55 km frå kysten av Kaspihavet. Han er i dag ein fullt utvikla by til havs, men vart først bygd som ei oljeplattform, den første oljeplattforma til havs i verda, og består av mange boreplattformer.
Busetnaden byrja med ein enkel veg over vatn og voks til eit system av vegar og plattformer bygd over kjølen på søkkte skip, som dannar fundamentet for Neft Daşları. Det mest særeigne med Neft Daşları er han i røynda er ein funksjonell by med omkring 5000 innbyggjarar og over 300 km med gater bygd på stylter og landfyllingar.
Etymologi
Busetnaden vart opphavleg kalla Tsjernije Kamni («Svarte steinar»), men vart seinare namngjeven Neft Daşları («Oljeklippene»).
Bygginga av busetnaden
Det første større geologiske studiet av området vart gjort i 1945-1948. Busetnaden Neft Daşları vart bygd i 1949 etter at det vart oppdaga olje der 1100 meter under Kaspihavet. Dette var den første offshoreplattforma i verda.
I 1951 var Neft Daşları klar for produksjon, utstyrt med alt av infrastruktur ein trong på dent ida. Boreplattformene var reist, oljetankar installert og kaianlegg omgjeve av moloar. Den første olja frå Neft Daşları vart lasta ombord på eit tankskip same år.
I 1952 starta bygginga av bukkebruer som knytte dei kunstige øyane saman. Fleire sovjetiske fabrikkar bygde kranar som var spesielle for Neft Daşları, samt eit kranfartøy som kunne føre opp mot 100 tonn olje. Kranfartøya vart utstyrte med dieselhammarar som vart nytta til å slå pålar ned i havbotnen.
Operahus
Operahus er ein bygning laga for framføring av opera og gjerne også ballett og annan klassisk musikk, og institusjonen knytt til bygningen.
Neft Daşları
Bygginga av busetnaden
I 1958 starta ei større utbygginga av busetnaden, som omfattar ei ni etasjar høg bustadblokk, hotell, kulturpalass, bakeri og limonadefabrikk. Masseutviklinga av Neft Daşları heldt fram 1976-1978 med bygginga av ei fem etasjar høgt internat og to olje-gass-kompressorstasjonar, drikkevatnfasilitetar og to undervassrøyr til Dubendi-terminalen, kvar med ein diameter på 35 cm. I tillegg vart det bygd ei vegbru for biltrafikk. Som følgje av dette voks området til kring 7 hektar i 1960-åra og lengda av stålbukkebruer mellom dei kunstige øyane oversteig 200 km.
Operahus
Nokre kjende operahus er bygde spesielt for operaframføring. Andre kan vera del av større framsyningsbygningar, der nemninga «operahus» kan omfatta heile bygningen.
Neft Daşları
Demografi
Folketalet har variert over tid og i 2008 var det i alt om lag 5000 menneske her, som arbeidde i vekeslange offshoreskift.
Marieholm i Småland
Marieholm er ein svensk tettstad i Gnosjö kommun i Jönköpings län i Småland. I 2005 hadde tettstaden 218 innbyggjarar.
1. april 2008 fekk Marieholm eige postnummer: 335 94 MARIEHOLMSBRUK. Første laurdag i september kvart år vert Marieholmsdagen halden. Då stiller lokale handverkarar ut sine produkt til sal. Samtidig driv ein ulike aktivitetar, f.eks. ponniriding og kaféverksemd.
Eidsiva Arena
Eidsiva Arena, tidlegare Kristins Hallen, er ein ishall som ligg på Stampesletta på Lillehammer. Hallen vart opna 1988, som den 19. ishallen i Noreg. Han vart bygd for å huse Lillehammer Ishockeyklubb og Lillehammer Kunstløpklubb. Tilskodarrekorden vart sett i den avgjerande sluttspelfinalen mellom Lillehammer og Storhamar 1994, med over 3 000 tilskodarar til stades.
Tvetaggen
Tvetaggen er ei kort rekkje med fjelltoppar som ligg 1,5 nautiske mil (2,8 km) nord for Austkampane på vestsida av Kampbreen i Sør-Rondane. Det vart kartlagd av norske kartografar i 1957 frå flyfoto tekne under U.S. Navy Operasjon Highjump, 1946–47.
Sakhir
Sakhir (arabisk الصخير) er eit ørkenområde i Bahrain, nær Zallaq. Her ligg Al-Sakhir-palasset, bygd i 1870. Tidleg i 2000-åra vart det gjort mange endringar i området. Hovuddelen av Universitetet i Bahrain vart lagt her, og billøpbanen Bahrain International Circuit, der formel 1-løpet Bahrain Grand Prix vert halde kvart år, vart bygd. Al Areen dyrereservat, det einaste naturreservat og dyrehagen på land i Bahrain, ligg òg i Sakhir. Staden er eit populært campingområde.
Challengerbreen
Challengerbreen er ein isbre på nordsida av Heardøya i det sørlege Indiahavet. Han ligg kring 2 km aust for Baudissinbreen og er 1,5 km brei. Breen munnar ut på austsida av Corinthian Bay, like vest for Saddle Point. Aust for Challengerbreen ligg Downesbreen, som endar ' i Mechanics Bay, mellom Saddle Point og Cape Bidlingmaier. Vest for Challengerbreen ligg Baudissinbreen, som endar på vestsida av Corinthian Bay, nær Sealers Cove.
Isbreen vart truleg først kartlagt av Gauss-ekspedisjonen under Erich von Drygalski i 1901–03, som teikna han ned som ein enkelt stor isbre som flaut ut i Corinthian Bay. I 1948 fann Australian National Antarctic Research Expeditions (ANARE) ut at det var meir enn ein isbre i Corinthian Bay og ANARE nytta namnet Challengerbreen om den austlegaste av desse breane til minne om den britiske Challenger-ekspedisjonen, 1873–76.
Pleasant Plateau
Pleasant Plateau er eit lite, stundom heilt isfritt platå i Antarktis som ligg like vest for Blank Peaks og Foggydogbreen i Brown Hills. Det vart utforska av Victoria University of Wellington Antarctic Expedition (VUWAE), 1962–63, som namngav det på grunn av fint vêr då dei vitja dette området.
Marielund
Marielund er ein tettstad i Haparanda kommun i Norrbottens län i landskapet Norrbotten i Sverige. I 2005 hadde tettstaden 1 867 innbyggjarar, det ligg like nord for Haparanda.
Ranværing
Målmerke
Dialekten framstår tydeleg som ein nordnorsk dialekt, med
Sjølv om nordnorske målføre oftast vert rekna blant vestnorske målføre, har ranværingsmålet fleire austnorske målmerke enn det som er vanleg i nordnorsk elles.
Uttale
Ranværingsmålet har ein del "mellomvokalar" i ulike samanhengar. Vokalen ò vert ofte skildra som "ein ø som går mot å". Døme på vokalen finst i setninga lòppa hòppa i tròppa. Målføret har ein annan vokal som ofte vert avteikna med œ, og er skildra som "en ø som går mot æ". Han finst i setninga båt'n sœkk i rœk og fœk. Før palatale ljodar er det vanleg at o-vokalen vert diftongisk, t.d. tròullj og òunnj (nn. troll og onn). Ljoden som er avteikna med -ggj- ymsar mykje i dialekta. I sør fell han ofte i hop med kj-ljoden, medan han held seg som ein slags palatal d i nord. Difor heiter det helst veddje for "vegger" i Nord-Rana, men vekje i sør.
Verb
I sterke verb ser ein ofte eit samanfall mellom formene i infinitiv og presens, t.d. å fer (av å fara), å søv (av å sova). Elles vert sterke verb jamnt over bøygde som i standard nynorsk, utan ending i presens og med e-ending i supinum. I supinum vil vi likevel finne avvikande former som lie for 'lege' og føre for 'fare'.
Eit særdrag som ranværingsmålet ser ganske åleine ut om å ha, er at notidendinga i a-verb fell bort i notid; han kast' (nn. han kastar). Jamvektsord derimot, held stundom på endinga. Eit anna drag som er nokso særeige er at dei st-verba som har eit tilsvarande grunnverb med a-bøying, har vorte omtolka som a-verb sjølve. Døme på det er å samlest - samlesta og å jamnest - jamnesta.
Substantiv
Substantivbøyinga liknar mykje på nynorsken i dag, med få unntak. Inkjekjønnsord som i ubunden eintal endar på vokal (t.d. snøre, auga) får same fleirtsalsbøying som hankjønnsorda. Det er òg vakling i bortfallet av vokalar i bøyingsmønstera. I sør er det vanleg at fleirtal av ord som oter vert otra, men i nord vert det helst otera. Restar av dativ kan enno høyrast i ordtak og faste vendingar, t.d. han far e på låva, der låva er dativforma av låven.
Sermerkte ord
Somme substantiv har anna kjønn enn bokmål: Eit typisk ranværingsord er t.d. kørv for "gut"
Pronomen
Bruken av pronomen ymsar i dialektområdet. I Hemnesberget heiter det helst alltid dæm i subjekt og objekt og dæmmers som eigeform. I eldre mål var pronomenet I - Ør - Ørs bruka i høfleg tiltale, t.d. var det vanleg folkeskikk at ein bruka pronomenet i tale med besteforeldra sine.
Panajía i Levkosía
Panajía (gresk Παναγία) er ein bydel i byen Levkosía i distriktet Levkosía i Republikken Kypros. Bydelen ligg sør i byen og grensar i sør til nabokommunen Aglandziá.
Stormen samiske senter
Stormen samiske senter eller Sáme guovdásj er eit språksenter for lulesamisk, nordsamisk og pitesamisk i Bodø som opna i 2018. Språksenteret blir finansiert av Sametinget.
Oslo Giellaguovddáš
Oslo Giellaguovddáš eller Oslo samiske språksenter er eit språksenter knytt til Samisk hus i Oslo.
Språket arrangerer kurs i samisk og held språkaféar og språkbad.
Reeves Plateau
Reeves Plateau er eit hellande isdekt platå, 15 km langt og 7 km breitt, nord for Bowling Green Plateau og vest for Reeves Bluffs i Cook Mountains. Platået har ei høgd på 1700 m i aust nær Reeves Bluffs and fell til 1400 m i vest. Platået vart namngjeven av Advisory Committee on Antarctic Names (US-ACAN), i samband med Reeves Bluffs.
Kaimaklí i Levkosía
Kaimaklí (gresk Καϊμακλί, tyrkisk Kaymaklı eller Büyük Kaymaklı, "Store Kaimakli") er ein bydel i byen Levkosía i distriktet Levkosía i Republikken Kypros. Bydelen ligg aust i byen og grensar i sør til nabokommunen Aglandziá, i aust til busetnadene Týmvou og Palékythro, i nord til Néo Khório, Mía Miliá og Mándres.
Etter den tyrkiske invasjonen i 1974 har den austlege delen av bydelen vore utanfor kontroll frå styresmaktene, frå 1983 administrert av Den tyrkiske republikken Nord-Kypros som ein del av Lefkoşa (Nord-Levkosía).
Nordkraft Arena
Nordkraft Arena er ein ishall/flerbrukshall og kjøpesenter i Narvik som blei opna 29. desember 2020, som den 42. i Noreg og den fyrste i Nordland. Hallen er heimebanen til ishockeylaget Narvik Ishockeyklubb og har publikumskapasitet på 2 400.
Kaimaklí i Levkosía
Ved folketeljinga i 2011 hadde den delen av Kaimaklí som framleis er under kontroll av republikken Kypros 11 564 innbyggjarar. Den delen som er administrert av Nord-Kypros vart rekna saman med Küçük Kaymaklı (Omorfíta).
Mick Green
Michael Robert Green var ein engelsk rock and roll-gitarist som spelte med The Pirates (med og utan Johnny Kidd), Billy J. Kramer and the Dakotas og Cliff Bennett and the Rebel Rousers.
I 1980- og 1990-åra spelte Green med mange andre artistar, som Bryan Ferry, Van Morrison, Paul McCartney, Robert Plant og Lemmy, i tillegg til The Pirates, som han fortsette å spele konsertar med til godt inn i 2000-åra.
Mick Green døydde av hjartesvikt 11. januar 2010 på King George Hospital i Ilford i Essex.
27. november 2010 vart det halde ein minnekonsert for han på 100 Club med mellom andre The Animals og The Wilko Johnson Band.
Kongen i Rauma
Kongen er eit fjell lengst sør på vestsida av Isterdalen i Rauma kommune. Det ligg mellom fjelltoppane Bispen i sør og Dronninga i nord. Toppen er synleg frå Trollstigen.
Frå Stigrøra (besøkssenteret på toppen) går det stiar opp fjellsida på nordsida av vegen opp til Bispevatnet. For å kome til skaret mellom Bipsen og Kongen held ein langs høgresida av Bispevatnet i ur og merkt sti. Så tek ein mot venstre i skaret for å finne stien opp mot sjølve Kongen. I byrjinga er stien godt merkt med vardar, men mot siste oppstiginga på om lag 1400 moh. blir det brattare og siste biten mot toppen er bratt og krev klyving. Delar av dei siste 300-400 høgdemeterane er delvis merkt med vardar og kan opplevast noko luftig og utsett i visse parti.
Sjølve platået på toppen er flatt og består av ur med bratte stup på dei fleste kantar.
Haugesund Ishall
Haugesund Ishall er ein ishall i Haugesund som blei opna 28. januar 2010, som den 39. i Noreg. Hallen er heimebanen til ishockeylaget Haugesund Seagulls og har ein publikumskapasitet på 700.
Sanmenxia
Sanmenxia (kinesisk: 三门峡; pinyin: Sānménxiá) er eit byprefektur lengst vest i provinsen Henan i det sentrale Kina. Byprefekturet har eit areal på 10 475 km² og hadde 2,23 millionar ibuarar i 2010. Sanmenxia ligg på sørsida av storelva Huang He.
Byprefekturet Sanmenxia omfattar eitt bydistrikt (区 qū), to byfylke (市 shì) og tre fylke (县 xiàn).
Næring
I prefekturet ligg Sanmenxia-demninga, den øvste demninga i Huang He, bygt på 1950-talet. Vasskraftverket på staden har ein effekt på 2 870 megawatt. Av langt nyare dato er Sanmenxia kolkraftverk på 1 800 MW.
Samferdsle
I Sanmenxia stansar toga på Longhaibanen, Kinas viktigaste jarnbanelinje i aust-vest-retning, som strekker seg frå Lianyungang til Lanzhou via mellom andre Xuzhou, Kaifeng, Zhengzhou, Weinan og Xi'an.
Xinyang
Xinyang (kinesisk: 信阳; pinyin: Xìnyáng) er eit byprefektur lengst sør i provinsen Henan i det sentrale Kina. Byprefekturet har eit areal på 18 819 km² og hadde vel 6,1 millionar ibuarar i 2010. Xinyang grensar i sør til provinsen Hubei, og i aust til Anhui.
Byprefekturet Xinyang omfattar to bydistrikt (区 qū) og åtte fylke (县 xiàn).
Næring
Byen er eit viktig regionalt senter for den sørlegaste delen av Henan, samt det nordlege Hubei. Mellom anna er her ein omfangsrik matvare- og tekstilindustri.
Tvora
Tvora er eit fjell i Antarktis med to utstikkarar nordover. Det ligg kring 3 nautiske mil (6 km) aust for Straumsvola i H. U. Sverdrupfjella i Dronning Maud Land. Fjellet vart kartlagt frå flyfoto av Den tyske antarktisekspedisjonen (1938–39). Det vart kartlagd på ny av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen (1958–59) og namngjeve Tvora, som tyder to ryggar.
Xinyang
Næring
Om lag 8 km vest for bysentrum ligg Nanwan-demninga som demmer opp det inntil 50 km² store, og svært fiske- og dyrerike reservoaret Nanwan (Sørsjøen). Dette området er skogkledd og verna, innsjøen har heile 61 mykje besøkte øyar.
Samferdsle
Jingguangbanen, toglinja mellom Beijing i nord og Guangzhou i sør, har stoppestad her. Denne sterkt trafikkerte jarnbanelinja er også innom mellom andre Baoding, Shijiazhuang, Handan, Anyang, Zhengzhou, Wuhan, Changsha og Shaoguan.
Arkeologi
Utgravingane fann stad i 1957 og 1958, der det i gravene frå Chu-tida mellom anna vart funne bambustekstar, lakkvarer og musikkinstrument. Også to graver frå krigarrika-tida vart avdekt. I alt vart over hundre bambustavler med skriftteikn funne. Særleg interesse vekte dei konfusianske tekstane frå grav 1. Ein av tekstane var eit «gravinventar» (qiǎncè, 遣策), der alt som var lagt ned i grava var opprekna.
The Big Picture
The Big Picture er det 26. studioalbumet til den britiske musikaren Elton John. Albumet kom ut i 1997 og inneheld fire singlar: «Live Like Horses» (ein duett med Luciano Pavarotti), «Something About the Way You Look Tonight» (gjeven ut seinare som ei dobbel A-side med «Candle in the Wind 1997»), «Recover Your Soul» og «If the River Can Bend». Albumet heller tungt mot orkester med strykearrangement skriven av Anne Dudley og klaverspelaren Guy Babylon. I 2006 fortalte John at Bernie Taupin, den gode venen og tekstforfattaren hans, at Taupin reknar dette albumet som det dårlegaste dei skreiv i lag, medan John sjølv meiner dette er Leather Jackets frå 1986.
Albumet var tileigna venen til Elton John, den populære motedesignaren Gianni Versace, som vart myrda nokre månader før albumet kom ut. Dette var det siste albumet hans som vart produsert av Chris Thomas, som hadde arbeidd med John nesten kontinuerleg sidan The Fox i 1981.
Bahrainsk geografi
Geografisk plassering og øyar
Bahrain består i dag av 33 naturlege øyar (etter at Janan vart gjeven til Qatar i mars 2001). Kring det meste av Bahrain er ei relativ grunn bukt i Persiabukta, kalla Bahrainbukta. Sjøbotnen nær Bahrain er steinete, hovudsakleg utafor nordsida av øya, og dekt av omfattande korallrev. Det meste av øya er lågtliggande og består av ørken. Frambrot av kalkstein dannar låge åsar, kort klipper og grunne raviner. Kalkstein er dekt av salthaldig sand, som berre den mest hardføre vegetasjonen kan gro her - hovudsakleg tornete tre og kratt. Langs nordkysten er det ei frodig, fem kilometer brei stripe med daddelpalmar, mandel, fiken og granateple veks. I det indre er det ein skrent som stig til 134 meter over havet på det høgaste. Det høgaste punktet vert kalla Jabal ad Dukhan (Røykfjellet), og har fått dette namnet fordi det ofte er ein dis kring toppen. Dei fleste oljebrunnane i landet er i nærleiken av Jabal ad Dukhan.
Andre øyar
Nokre av dei andre øyane er Nabih Saleh, som ligg nordvest for Sitrah, Jiddaøya og Umm as Sabaan, nord for Umm an Nasan; og Hawarøyane, der den største er Hawar, nær kysten av Qatar. Nabih Saleh har fleire ferskvasskjelder som vert nytta til å vatne store område med daddelpalmelundar. Klippeøya Jiddah husa tidlegare det statlege fengselet, men har i dag blitt omgjort til ei ferieøy. Hawar og dei femten småøyane i nærleiken var tidlegare omstridde, sidan både Bahrain og Qatar gjorde krav på dei. Hawar er nitten kilometer lang og kring 1-1,5 km brei. Dei andre øyane er ikkje busette og ligg nær hekkestader for forskjellige trekkfuglar.
Klima
Bahrain har eit tørt klima. Bahrain har to årstider: ein ekstrem varm sommar og ein relativ mild vinter. I sommarmånadane, frå april til oktober, er gjennomsnittstemperaturen kring 40 °C og kan nå 48 °C i juni og juli. Kombinasjonen av intens varme og høg luftfukt gjer denne tida på året ubehageleg. I tillegg bles ein varm, tørr sørvestleg vind, lokalt kalla qaws, i periodar sand over den nakne, sørlege enden av Bahrain og mot Manama om sommaren. Temperaturen er meir moderat om vinteren, frå november til mars, då temperaturen varierer mellom 10 og 20 °C. Luftfukta kan ofte overstige 90 % om vinteren. Frå desember til mars er den rådande vinden frå søraust, kalla shamal, og denne føre fuktig luft inn over øyane. Til alle tider av året er temperaturane relativt jamn over heile øygruppa.
Bahrain får særs lite nedbør. Årsmiddelnedbøren er 72 mm, og det meste av dette kjem om vinteren. Det finst ingen permanente elvar på øyane. Vinterregnet kjem som regel i korte, kraftige regnbyer, som skapar kortvarige elvar i dei grunne wadiane, som elles på året er tørrlagde. Lite av regnvatnet vert bevart for kunstig vatning eller drikkevatn. Det finst fleire naturlege kjelder nord på Bahrain og dei nærliggande øyane. Ferskvatn frå undergrunnen strekkjer seg òg under Persiabukta til den saudiarabiske kysten. Sidan oldtida har desse kjeldene trekt til seg innbyggjarar til øyane. Trass i aukande forsalting, er kjeldene viktige drikkevasskjelder for Bahrain. Sidan tidleg i 1980-åra har avsaltingsanlegg, som gjer at ein kan bruke sjøvatn både heime og i industrien, stått for kring 60 % av det daglege vassforbruket.
Miljøvern
Bahrain er delaktig i følgjande internasjonale miljøvernsavtalar: biologisk mangfald, klimaendringar, Kyotoavtalen, ørkenspreiing, farleg avfall, havrett, vern av ozonlaget, våtmarksområde
Yarhiv
Yarhiv (hebraisk skrift יַרְחִיב, tyder «[han] vil utvide») er ein moshav sentralt i Israel. Han ligg nær Jaljulia, Matan og Nirit og høyrer til Drom HaSharon regionale kommune. I 2006 hadde han eit folketal på 736.
Moshaven vart grunnlagd i 1949 av demobiliserte IDF-soldatar. Namnet er henta frå Femte mosebok 12:20: "Når Herren din Gud utvidar grensene dine slik han har lova deg, og du seier: «Eg vil eta kjøt» fordi du har hug på kjøt, då kan du eta kjøt så mykje du vil."
Song Shan
Song Shan (kinesisk: 嵩山; pinyin: Sōngshān) er ei fjellkjede i Dengfeng i provinsen Henan. Fjellkjeda, som er 60 km lang og strekker seg parallelt med Huang He på sørsida av elva, er det midterste av Kinas fem mektige fjell, eit uttrykk for ei oppfatning som har røter tilbake til taoismen. Høgste toppane når opp i vel 1 500 meter over havet.
I Song Shan finst mange kulturelt viktige tempel og andre anlegg. Det mest kjende tempelet er Shaolintempelet, der munkane har utvikla og framleis praktiserer gamle kinesiske kampsportar som qigong, qinggong og andre former for kung fu. Her finn ein også dei to eldste bevarte astronomiske observatoria i Kina, samt over 2 000 steleinskripsjonar.
Sofía Patsalídes
Sofía Patsalídes er ein kypriotisk songar.
Junior Eurovision Song Contest 2014
Patsalídes vart vald internt av Radiofonikó Ídrima Kýprou til å representere Kypros i Junior Eurovision Song Contest 2014 i Marsa på Malta. Ho framførte songen «I pio ómorfi méra», på gresk og engelsk, og enda på niandeplass med 69 poeng; åtte frå Bulgaria og San Marino, sju frå barnejuryen, Sverige og Nederland, fem frå Italia, fire frå Georgia, Slovenia og Montenegro og tre frå Kviterussland og Russland. I tillegg fekk alle land tolv poeng for at ingen skulle stå att utan. Ho skreiv songen saman med Stavros Stavrou og Aléx Panayí.
Almak
Gamma Andromedae (Gamma And, γ And, γ Andromedae) er den tredje lysaste stjerna stjernebiletet Andromeda. Ho er òg kjend med det tradisjonelle namnet Almach (òg skrive Almaach, Almaack, Almak, Almaak eller Alamak).
I 1778 oppdaga Johann Tobias Mayer at γ Andromedae var ei dobbeltstjerne. I eit lite teleskop ser ho ut som ei lys, gyllengul stjerne (γ1 Andromedae) ved sidan av ei dimmare, indigoblå stjerne (γ2 Andromedae), med ein avstand på kring 10 bogesekund. Ho vert ofte rekna som ei vakker dobbeltstjerne av stjernekikkarar på grunn av denne fargekontrasten. Det vart seinare oppdaga at γ2 Andromedae igjen er eit tredobbelt stjernesystem. Det som ser ut som ei enkel stjerne med det nakne auga er eit firedobbelt stjernesystem som ligg kring 350 lysår frå jorda.
γ1 Andromedae
γ1 Andromedae er ei lyssterk kjempestjerne med spektralklasse K3IIb. Ho har ein tilsynelatande storleiksklasse på kring 2,26.
γ2 Andromedae
γ2 Andromedae, med ein samla tilsynelatande storleiksklasse på 4,84, er 9,6 bogesekund unna γ1 Andromedae med ein posisjonsvinkel på 63 grader. I oktober 1842 fann Wilhelm Struve ut at γ2 Andromedae sjølv var ei dobbeltstjerne, der dei to komponentane var skilde av mindre enn eitt bogesekund. Komponentane er eit objekt med ein tilsynelatande storleiksklasse 5,5, γ Andromedae B, og type-A hovudseriestjerne med tilsynelatande storleiksklasse 6,3, γ Andromedae C. Dei har eit krinslaup som varer kring 64 år. Spektrogram teken frå 1957 til 1959 avslørte at γ Andromedae B igjen var ei dobbeltstjerne som bestod av to type-B hovudseriestjerner som krinsa rundt kvarandre med ein periode på 2,67 dagar.
Røykbadstove
Røykbadstove eller røykbadstue er ein tradisjonell bygningstype kjent frå ulike delar av Norden og Baltikum. Det er ein tradisjonell type badstove som blir varma opp med ved, til forskjell frå nyare metodar som elektrisitet. Slike bygningar er tradisjonelt blitt laga utan skorstein, slik at røyken siv rundt i rommet før han går ut.
Røykbadstovene har tradisjonelt vorte nytta for å skjøtta den personlege hygienen. Finsk saunakultur er rekna som immateriell verdsarv av UNESCO. Den særskilde røykbastovetradisjonen frå Võromaa er også teken med på lista.
I Noreg er røykbadstover mellom anna kjente frå Neiden, Færsnes og Finnskogen. Norsk Skogfinsk Museum har arbeidd for å kartlegga og opplysa om røykomnteknologien som blir nytta til å varma opp røykbadstover.
Áji Konstandínos ke Eléni i Levkosía
Áji Konstandínos ke Eléni (gresk Άγιοι Κωνσταντίνος και Ελένη) er ein bydel i byen Levkosía i distriktet Levkosía i Republikken Kypros. Bydelen ligg sør i byen og grensar i sør til nabokommunen Aglandziá.
Beeston and Stapleford
Beeston and Stapleford var eit bydistrikt i Nottinghamshire i England frå 1935 til 1974.
Beeston hadde tidlegare vore eit eige bydistrikt, før heile distriktet Stapleford vart lagt til. Sidan 1974 har det høyrt til distriktet Broxtowe.
Kjelder
''
Moraine Strait
Moraine Strait er eit sund i McMurdo isbrem som strekkjer seg frå nord til sør mellom Brown Peninsula, Mount Discovery og Minna Bluff i vest, og Black Island i aust. Overflata av sundet, særleg den nordlege delen mellom Brown Peninsula og Black Island, er merkverdig på grunn av breie morenar som dekkjer mykje av isen. Dette har gjeve opphav til namnet på sundet. Sundet vart oppdaga under Discovery-ekspedisjonen 1901-1904, leia av Robert Falcon Scott. Det vart namngjeve av Advisory Committee on Antarctic Names (US-ACAN) i 1999.
Holmengrå i Sør-Orknøyane
Holmengrå eller Grey Island er ei øy 0,6 nautiske mil sør for Michelsenøya og 1 nautisk mil vest for sørdelen av Fredriksenøya i Sør-Orknøyane. Ho vart først kartlagd og fekk namnet «Holmen Graa» på eit kart av den den norske kvalfangaren Petter Sørlle, som kartla øya i fart då han segla forbi Sør-Orknøyane i 1912–13. Den angliserte forma av namnet dukka opp på kart laga av mannskapet på RSS «Discovery II» under Discovery Investigations som kartla øyane i 1933.
Tore Pedersen
Tore André Pedersen er ein tidlegare norsk fotballspelar. Pedersen har spela på høgt nivå for ni forskjellige klubbar i fem land. Han var også fast på landslaget på første halvdel av 1990-talet, og spela i alt 45 A-landskampar. Klubbane han har spela for, er: Selbak, Fredrikstad (to periodar), IFK Göteborg, Brann, Oldham (utlån), Sanfrecce Hiroshima, FC St. Pauli, Blackburn, Eintracht Frankfurt, Wimbledon og Trosvik.
Karriere
Pedersen var mykje plaga av skadar i karrieren sin. Han spela på alle Noregs VM-kvalifiseringskampar til USA-VM i 1994, men pådrog seg ein krossbandskade kort tid før sluttspelet og måtte difor bli heime. Også medan han var i Wimbledon i 1999 pådrog han seg ein alvorleg kneskade, og tilbrakte halvtanna år på sidelinja.
Det var venta at han kom til å leggja opp på grunn av denne kneskaden, men han kom tilbake på fotballbanen i 2001 – først for 4. divisjonsklubben Trosvik, og returnerte sesongen etter til Fredrikstad, som han hjelpte til to strake opprykk og ein etterlengta retur til Tippeligaen. Etter dette spela Pedersen ein sesong i sin eigen ungdomsklubb, Selbak, og deretter for Oslo Diamantene.
Lodde
Lodde er ein fiskeart i gruppa krøklefisk.
Lodde er ein arktisk art. Sjølv om det i Noreg finst lokale loddebestandar langs kysten i Nord-Noreg er det først og fremst i dei arktiske områda ein finn det store talet. Lodde er utbreidd i store delar av Barentshavet der lodda beiter i dei produktive områda langs iskanten i nordaust før ho vandrar sørover mot kysten av Nord-Noreg for å gyte.
Lodda gyt på 20–60 meters djupn på sand- og grusbotn. Egga festar seg til underlaget. Dei utviklar seg på botnen; etter klekkinga i mai/juni sig dei nyklekte loddelarvane utover i Barentshavet. Lodda er i svært dårleg forfatning etter gytinga, og dei fleste loddene døyr derfor etter si første gyting.
Fiske
Loddefisket si økonomiske betyding auka etter samanbrotet i sildefisket i 1969. Fangstane nådde eit maksimum på nær tre millionar tonn i 1977. Fram til samanbrotet i bestanden i 1985 låg fangstane omkring to millionar tonn. Etter kollapset i loddebestanden var fisket stengt 1987–1990 og har sidan aldri nådd nivået frå 1970-åra. Samanbrotet i 1985 har truleg samanheng med veksten i bestanden av norsk vårgytande sild og innstrøyming av store mengder sildeyngel til Barentshavet i 1983.